433.100

Lescha davart il sustegn dal perfecziunament da giuvenils e da creschids en il chantun Grischun (lescha davart il perfecziunament)

dals 13-06-1976 (versiun dals 01-01-2016)

acceptada dal pievel ils 13 da zercladur 19761)

1. Disposiziuns generalas

Intent

Art.  1 1 Il   chantun   sustegna   stentas   per   elevar   l'instrucziun   dal   pievel.   El   po   conceder contribuziuns   ad   occurrenzas   ed   ad   indrizs   che   servan   al   perfecziunament   dals giuvenils e dals creschids che han terminà la scola e ch'èn domiciliads en il chantun.

Purtader

Art.  2 * 1 Contribuziuns vegnan pajadas a vischnancas, a corporaziuns da vischnancas u a regiuns ed ad organisaziuns d'utilitad publica e culturalas, sco scolas da puras e d'economia da chasa ed universitads popularas, sch'ils purtaders n'obtegnan nagin gudogn e sch'els èn dependents da contribuziuns. Per curs da perfecziunament dals giuvenils che han terminà la scola na duain vegnir incassads nagins u mo modests custs da curs u taxas. *

Occurrenzas

Art.  3 1 Contribuziuns vegnan pajadas:

a)

al   perfecziunament   general   e   d'economia   da   chasa   da   giuvenils   che approfundescha   ed   engrondescha   la   furmaziun   acquistada   en   la   scola populara, che prepara ils giuvenils per la vita pratica e che promova sin basa cristiana lur svilup spiertal–psichic. La regenza relascha in plan d'instrucziun general;2)

1) M dal 1. da december 1975, 390; PCG 1975/76, 589 2) DG 433.170 * tabellas da las modificaziuns a la fin dal relasch

1

433.100

b)

a curs ed a ciclus da referats ch'èn accessibels en general a la populaziun creschida e che scoleschan e furman las absolventas ed ils absolvents dals curs en general u sin tscherts champs, sco curs da linguas, curs davart dumondas da la   politica   da   stadi,   davart   tematicas   scientificas,   davart   la   litteratura,   la musica,   la   folclora,   davart   dumondas   d'educaziun   e   da   l'organisaziun raschunaivla dal temp liber u curs manuals e d'economia da chasa, sco er a bibliotecas ch'èn accessiblas a la publicitad per duvrar.

2. Prestaziuns dal chantun

Premissas

Art.  4 1 Tgi   che   dumonda   tenor   questa   lescha   contribuziuns   chantunalas   sto   inol–trar   – mintgamai sin la publicaziun – in preventiv dals custs al departament d'educaziun, cun   inditgar   il   program   da   l'instrucziun   respectivamain   da   las   occurrenzas   ed   il dumber   probabel   da   participantas   e   da   participants.   La   regenza   po   relaschar disposiziuns correspundentas davart ils dumbers da participantas e da participants.3)

Art.  5 *

Perfecziunament 1. da giuvenils

1 En   il   rom   dal   budget   po   il   chantun   pajar   als   purtaders   contribuziuns   per   il perfecziunament   da   giuvenils   en   l'import   da   la   mesadad   da   tut   las   expensas imputablas.

2. da creschids

Art.  6 1 Il chantun po pajar als purtaders contribuziuns per il perfecziunament da creschids en l'autezza da 20 fin 40 pertschient da las expensas imputablas. La regenza fixescha las singulas contribuziuns a basa dal credit concedì e da las dumondas inoltradas.

Rendaquint

Art.  7 1 Ils rendaquints cun tut ils mussaments quittads e cun in rapport davart il decurs da l'occurrenza   u   da   l'activitad   da   las   bibliotecas   ston   vegnir   suttamess   per l'examinaziun mintga mez onn al departament d'educaziun mintgamai fin ils 31 da mars ed ils 31 d'october. Ils pajaments succedan medemamain mintga mez onn.

2 Sche   contribuziuns   federalas   vegnan   concedidas   transmetta   il   departament d'educaziun ils rendaquints als uffizis cumpetents.

3) vesair l'art. 3 OER tar questa lescha, DG 433.150

2

433.100

3. Execuziun ed entrada en vigur

Art.  8 1 La regenza regla l'execuziun da questa lescha.4)

Execuziun

Entrada en vigur

Art.  9 1 La regenza fixescha il termin da l'entrada en vigur.5)

2 Per quest termin vegnan abolidas tut las disposiziuns da la legislaziun chantunala che stattan en cuntradicziun cun quella, en spezial:

a)

la lescha davart las scolas da perfecziunament e la furmaziun da creschids en il   chantun   Grischun   (lescha   davart   la   scola   da   perfecziunament)   dals 16 d'october 1966;6)

l'ordinaziun davart la salarisaziun dals magisters e dals manaders da las scolas da perfecziunament en il chantun Grischun dals 27 da matg 1969;7)

il plan d'instrucziun per las scolas da perfecziunament dal chantun Grischun dals 28 d'october 1968.8)

b)

c)

4) vesair OER, DG 433.150 5) messa en vigur cun CR dals 21 da zercladur 1976 per il 1. da fanadur 1976 6) CUL 1966, 224 7) CUL 1969, 132 cun midadas 1970, 326, 1973, 326 8) betg cuntegnì en la CUL ed en il DG

3

433.100

Tabella da las modificaziuns - tenor conclus

Conclus 13-06-1976 28-09-1997 19-10-2011 13-01-2015

Entrada en vigur 01-07-1976 01-01-1998 01-12-2012 01-01-2016

Element relasch Art. 2 Art. 5 Art. 2 al. 1

Modificaziun emprima versiun revisiun totala revisiun totala midada

Publicaziun en la CUL - - - 2015-005

4

433.100

Tabella da las modificaziuns - tenor element

Element relasch Art. 2 Art. 2 al. 1 Art. 5

Conclus 13-06-1976 28-09-1997 13-01-2015 19-10-2011

Entrada en vigur 01-07-1976 01-01-1998 01-01-2016 01-12-2012

Modificaziun emprima versiun revisiun totala midada revisiun totala

Publicaziun en la CUL - - 2015-005 
5